ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 14/2545เรื่อง การจัดทํางบการเงินของกองทุนรวมและกองทุนสํารองเลี้ยงชีพ เนื่องจากสมาคมนักบัญชีและผู้สอบบัญชีรับอนุญาตแห่งประเทศไทยโดยความเห็นชอบของคณะกรรมการควบคุมการประกอบวิชาชีพสอบบัญชีได้ออกประกาศ ฉบับที่ 004/2544-2546 เรื่อง มาตรฐานการบัญชีที่ยกเว้นการบังคับใช้กับธุรกิจที่ไม่ใช่บริษัทมหาชนจํากัด ลงวันที่ 21 ธันวาคม 2544 เพื่อยกเว้นการบังคับใช้มาตรฐานการบัญชีจํานวน 7 ฉบับกับธุรกิจที่มิใช่บริษัทมหาชนจํากัด แต่โดยที่สํานักงานคณะกรรมการกํากับหลักทรัพย์และตลาดหลักทรัพย์พิจารณาเห็นว่า ในการจัดทํางบการเงินของกองทุนรวมและกองทุนสํารองเลี้ยงชีพ นอกจากต้องปฏิบัติตามมาตรฐานการบัญชี ฉบับที่ 42 เรื่อง การบัญชีสําหรับกิจการที่ดําเนินธุรกิจเฉพาะด้านการลงทุน และมาตรฐานการบัญชีฉบับอื่นตามที่มาตรฐานการบัญชี ฉบับที่ 42 กําหนดด้วยแล้ว ยังมีความจําเป็นต้องปฏิบัติตามมาตรฐานการบัญชีที่สมาคมนักบัญชีและผู้สอบบัญชีรับอนุญาตแห่งประเทศไทยประกาศยกเว้นข้างต้น จํานวน 2 ฉบับ อันได้แก่ ฉบับที่ 36 เรื่อง การด้อยค่าของสินทรัพย์ และฉบับที่ 48 เรื่อง การแสดงรายการและการเปิดเผยข้อมูลสําหรับเครื่องมือทางการเงิน ด้วย เพื่อให้สินทรัพย์สุทธิของกองทุนรวมและกองทุนสํารองเลี้ยงชีพสะท้อนถึงมูลค่าที่แท้จริง และให้ผู้ลงทุนมีข้อมูลที่ชัดเจนเพียงพอต่อการตัดสินใจลงทุน สํานักงานจึงเห็นควรวางข้อกําหนดเกี่ยวกับการจัดทํางบการเงินของกองทุนรวมและกองทุนสํารองเลี้ยงชีพเพิ่มเติม อาศัยอํานาจตามความในข้อ 33 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2542 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม (ฉบับที่ 2) ลงวันที่ 21 มิถุนายน พ.ศ. 2542 และข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 17/2543 เรื่อง หลักเกณฑ์ เงื่อนไข และวิธีการในการจัดทํางบการเงินของกองทุนสํารองเลี้ยงชีพ ลงวันที่ 4 เมษายน พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้ "กองทุนรวม" หมายความว่า กองทุนรวมที่จัดตั้งขึ้นตามพระราชบัญญัติหลักทรัพย์และตลาดหลักทรัพย์ พ.ศ. 2535 "กองทุนสํารองเลี้ยงชีพ" หมายความว่า กองทุนสํารองเลี้ยงชีพที่นายจ้างและลูกจ้างตกลงกันจัดตั้งขึ้นตามพระราชบัญญัติกองทุนสํารองเลี้ยงชีพ พ.ศ. 2530 "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม หรือการจัดการกองทุนส่วนบุคคล แล้วแต่กรณีข้อ 2 ในการจัดทํางบการเงินของกองทุนรวมหรือกองทุนสํารองเลี้ยงชีพ ให้บริษัทจัดการปฏิบัติตามมาตรฐานการบัญชีที่กําหนดโดยสมาคมนักบัญชีและผู้สอบบัญชีรับอนุญาตแห่งประเทศไทยดังต่อไปนี้ด้วย (1) มาตรฐานการบัญชี ฉบับที่ 36 เรื่อง การด้อยค่าของสินทรัพย์ (2) มาตรฐานการบัญชี ฉบับที่ 48 เรื่อง การแสดงรายการและการเปิดเผยข้อมูลสําหรับเครื่องมือทางการเงิน ข้อ 3 ประกาศนี้ให้ใช้บังคับสําหรับงบการเงินประจํางวดการบัญชีสิ้นสุด ณ วันที่ 31 ธันวาคม พ.ศ. 2544 เป็นต้นไป ข้อ ๒ ในการจัดทํางบการเงินของกองทุนรวมหรือกองทุนสํารองเลี้ยงชีพ ให้บริษัทจัดการปฏิบัติตามมาตรฐานการบัญชีที่กําหนดโดยสมาคมนักบัญชีและผู้สอบบัญชีรับอนุญาตแห่งประเทศไทยดังต่อไปนี้ด้วย (1) มาตรฐานการบัญชี ฉบับที่ 36 เรื่อง การด้อยค่าของสินทรัพย์ (2) มาตรฐานการบัญชี ฉบับที่ 48 เรื่อง การแสดงรายการและการเปิดเผยข้อมูลสําหรับเครื่องมือทางการเงินข้อ ๓ ประกาศนี้ให้ใช้บังคับสําหรับงบการเงินประจํางวดการบัญชีสิ้นสุด ณ วันที่ 31 ธันวาคม พ.ศ. 2544 เป็นต้นไปผู้มีอํานาจลงนาม - ประกาศ ณ วันที่ 1 มีนาคม พ.ศ. 2545 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์